stanford-oval/wikipedia huggingface dataset:
Metal Gear Solid 2: Sons of Liberty
Juoni > Vedenpuhdistamo

Vedenpuhdistuslaitokselle sijoittuvan osion tapahtumat sijoittuvat vuoteen 2009, eli kaksi vuotta tankkerijakson tapahtumien jälkeen. FOXHOUND-erikoisyksikön uusin agentti Raiden saa tehtäväkseen tehtäväkseen tunkeutua Big Shell -vedenpuhdistuslaitokseen ja pelastaa Dead Cell -ryhmän jäsenten sekä venäläisten palkkasoturien vangitsevamat panttivangit, joihin kuuluu Yhdysvaltain presidentti James Johnson. Terroristeja johtavat Sergei gurlukovichin tytär Olga sekä salaperäinen henkilö, joka väittää olevansa Solid Snake. Raidenia auttavat hänen tyttöystävänsä Rosemary sekä eversti Roy Campbell. Raidenin lisäksi Big Shelliin lähetetään Yhdysvaltain SEAL-ryhmän sotilaita, mutta Dead Cellin jäsenet Vamp ja Fortune tappavat nämä.
Pelin aikana Raiden voittaa Dead Cellin jäsenet Fatmanin ja Vampin sekä pelastaa presidentti Johnsonin, joka yrittää tappaa itsensä myöhemmin, Ocelotin ampuessa hänet kuitenkin ensin. Raiden myös kohtaa terroristien salaperäisen johtajan, joka paljastuu Solid Snaken "veljeksi", Solidus Snakeksi. Hän myös saa selville, että häntä avustanut merijalkaväen sotilas Iroquois Pliskin onkin tankkerin uppoamisesta pelastunut Solid Snake. Raidenille paljastuu, että Big Shellin alla sijaitsee Arsenal Gear -niminen vedenalainen linnoitus, jossa säilytetään massavalmistettuja Metal Gear RAY -mechoja. Arsenal Gearin rakennutti Yhdysvaltain hallitusta kontrolloiva salaseura, Patriootit.
Otaconin siskon Emma Emmerichin kehittämän tietokoneviruksen ansiosta Raiden onnistuu muuttamaan Arsenal Gearin toimintakyvyttömäksi, mutta Vamp tappaa Emman. Raiden joutuu vangiksi Arsenal Geariin, mutta onnistuu vapautumaan ja kohtaa Snaken. Olga Gurlukovich paljastuu Solid Snaken liittolaiseksi, minkä seurauksena Solidus tappaa hänet. Revolver Ocelot varastaa Metal Gear RAY:n ja yrittää tappaa Raidenin, Solidin ja Soliduksen paljastettuaan olevansa Patrioottien agentti. Dead Cellin jäsen Fortune kuitenkin estää Ocelotia, ja Metal Gear Solidissa kuolleen Liquid Snaken henki ottaa valtaansa Ocelotin ruumiin Ocelotin Metal Gear Solidissa menettämän käden tilalle asennetun kätensä avulla. Liquid pakenee tuhotakseen Patriootit.
Arsenal Gear iskeytyy Manhattanille ja Raidenille paljastuu, että eversti Campbell olikin Patrioottien kehittämä tekoäly. FOXHOUND oli lakkautettu vuosikausia sitten, ja Raiden olikin tietämättään Patrioottien lähettämä agentti, ja koko terroristiepisodi tarkkaan suunniteltu juoni, jonka avulla oli tarkoitus testata Patriootien kykyä hallita maailman tapahtumia. Kaksintaistelun päätteeksi Raiden tappaa Soliduksen ja lopulta kohtaa kaupungilla Rosemaryn.
Lopputekstien jälkeen pelaaja voi kuulla keskustelun, jossa Solid Snake ja Otacon keskustelevat Emman antamasta levykkeestä. Otaconin mukaan levyke sisältää Patrioottien jäsenten nimet. Hän myös kertoo, että levykkeen mukaan jäsenet asuivat Manhattanilla, mutta heistä viimeinenkin kuoli 1900-luvun alussa. Tämä jättää Solidin ja Otaconin hämmenyksen valtaan.
Pelin tarina jatkuu Metal Gear Solid 4: Guns of the Patriots -pelissä joka sijoittuu viisi vuotta myöhempään aikaan.
Ääninäyttelijät > Japaninkielinen versio

Solid Snake
Solidus Snake .... Akio Ōtsuka
Raiden .... Kenyuu Horiuchi
Revolver Ocelot .... Kōji Totani
Hal "Otacon" Emmerich .... Hideyuki Tanaka
Olga Gurlukovich .... Kikuko Terase
Eversti Roy Campbell .... Takeshi Aono
Rosemary .... Kikuko Inoue
Fatman .... Kōzō Shiyoa
Fortune .... Yumi Tōma
Vamp .... Ryotaro Okiayu
Emma Emmerich .... Maria Yamamoto
Peter Stillman .... Shōzō Izuka
Richard Ames .... Masaharu Satō
James Johnson .... Yuzuru Fujimoto
Sergei Gurlukovich .... Osamu Saka
Scott Dolph .... Daisuki Gōri
Liquid Snaken ääni .... Banjō Ginga
Mei Lingin ääni .... Hōko Kuwashima
Johnny Sasaki .... Naoki Imamura
Ääninäyttelijät > Englanninkielinen versio

Solid Snake .... David Hayter
Raiden .... Quinton Flynn
Revolver Ocelot .... Patric Zimmerman
Hal "Otacon" Emmerich .... Christopher Randolph
Solidus Snake .... John Cygan
Olga Gurlukovich .... Vanessa Marshall
Eversti Roy Campbell .... Paul Eiding
Rosemary .... Lara Cody
Fatman .... Barry Dennen
Fortune.... Maula Gale
Vamp .... Phil La Marr
Emma Emmerich .... Jennifer Hale
Peter Stillman .... Greg Eagles
Richard Ames .... Peter Renaday
James Johnson .... Paul Lukather
Sergei Gurlukovich .... Earl Boen
Scott Dolph .... Kevin M. Richardson
Liquid Snaken ääni .... Cam Clarke
Mei Lingin ääni .... Kim Mai Guest
Johnny Sasaki .... Dean Scofield
Vastaanotto

| Vastaanotto> Yhteispisteet.Kerääjä | Vastaanotto> Yhteispisteet.Pisteet |
| --- | --- |
GameRankings: 95/100 
Metacritic: 96/100 (perustuu 20 arvosteluun)
Arvostelupisteet
Julkaisu: Pisteet
Electronic Gaming Monthly: 9.5/10
GameSpot: 9.6/10
IGN: 9.7/10
Peliplaneetta.net: 94/100 
Lupaavien trailereiden ja pelin edeltäjän menestyksen myötä Metal Gear Solid 2:ta kohtaan osoitettiin laajalti huomiota jo ennen pelin julkaisua. Metal Gear Solid 2 sai paljon ylistystä kriitikoilta ja pelisarjan faneilta. Pelin saamat arvosanat olivat harvoin alle 95% ja pelistä tuli 7 miljoonan kappaleen myynnillään PlayStation 2:n neljänneksi myydyin peli.
Kriitikot ylistivät pelin graafisten yksityiskohtien tasoa ja etenkin pelin lukuisia välianimaatioita. Pelin tarina jakoi arvostelijoiden mielipiteitä. Toiset ylistivät Hideo Kojiman kunnianhimoista ja laajaa käsikirjoitusta, mutta toiset pitivät sitä liian raskaana videopelille.kenen mukaan? Jotkut arvostelijat tunsivat pelin pitkien dialogikohtien katkovan liikaa itse pelaamista.kenen mukaan? Fanit kritisoivat eniten sitä, että peliä pelataan suurimmaksi osaksi Raidenilla eikä Solid Snakella.kenen mukaan?
Aiheesta muualla

Virallinen kotisivusto
Metal Gear Solid 2: Sons of Liberty MobyGamesissa (englanniksi)
Solid Snake tankkerissa
MTL

Lyhenne MTL voi tarkoittaa seuraavia:
Markkinoinnin, teknologian ja luovuuden liitto (ent. Markkinointiviestinnän Toimistojen Liitto), mainos- ja viestintäalan etujärjestö
Montréal, lyhenne MTL, kaupunki Kanadassa
Merentutkimuslaitos, lyhenne MTL, Suomen Liikenne- ja viestintäministeriön alainen tutkimuslaitos
Matrix Template Library, lyhenne MTL
MTL, Isossa-Britanniassa toiminut linja-auto- ja rautatieliikenneoperaattori
Mattilan rautatieasema, liikennepaikkalyhenne Mtl, rautatieliikennepaikka Suomessa
Marxilainen työväenliitto, suomalainen trotskilainen järjestö
kristillinen Maailman työn liitto (WCL), yhdistynyt Ammattiyhdistysliikkeen maailmanjärjestöön (ITUC)
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”MTL”, voi hakea sivunnimihaulla, laajalla sivunnimihaulla tai tekstihaulla.
Lähiöbotox EP

| Lähiöbotox EP Lähiöbotox |
| --- | --- | --- |

EP-levyn tiedot
 Julkaistu: 26. huhtikuuta 2019
 Tyylilaji: rap metal
 Kesto: 20.37
 Levy-yhtiö: Monsp
Lähiöbotoxin muut julkaisut
|   | Lähiöbotox EP 2019 | Rikkinäinen Suomi 2020 |
Lähiöbotox EP on suomalaisen rap metal -yhtyeen Lähiöbotoxin EP, joka julkaistiin 26. huhtikuuta 2019.
EP:ltä julkaistiin singlenä kappaleet ”Kato mua silmiin (kusipää)”, ”Liian kaukana” ja ”Niiku97”. EP:stä julkaistiin 300 kappaleen vinyylipainos.
Kappaleet

Hyvä syy – 2.28
Mä vannon – 2.40
Paskon – 2.55
Oksettaa – 3.41
Niiku97 – 2.37
Liian kaukana – 3.33
Kato mua silmiin (kusipää) – 2.40
MTR Music

| MTR Music Oy |
| --- | --- |
Yritysmuoto:  yksityinen
Toimitusjohtaja:  Matti Ruohonen
Kotipaikka:  Turku
Toimiala:  Musiikki & Viihde
Tuotteet:  Musiikki & Viihde
Infobox OKVirheellinen NIMI-arvo: 
MTR Music on suomalainen äänitteiden kustantaja, joka on julkaissut Matin ja Tepon äänitteitä.
Lornah Kiplagat

Lornah Kiplagat
Lornah Kiplagat (s. 1. toukokuuta 1974 Kenia) on alankomaalainen kestävyys- ja maastojuoksija.
Alkujaan Keniaa edustanut Kiplagat voitti 1997 ja 1998 Los Angelesin maratonin. Jälkimmäisenä vuonna hän sijoittui Usterin puolimaratonin MM-kisoissa kahdenneksikymmenenneksiensimmäiseksi ajalla 1.12.09. Hän muutti seuraavana vuonna Alankomaihin ja voitti Amsterdamin maratonin. Kiplagat voitti vuosina 2000, 2001 ja 2002 sekä Peachtree- että Falmouth-maantiejuoksukilpailut. Vuonna 2002 hän voitti lisäksi Osakan maratonin.
Kiplagat sai Alankomaiden kansalaisuuden vuonna 2003 ja 31. heinäkuuta samana vuonna hän sai maan edustusoikeuden. Myöhemmin samana vuonna hän juoksi neljänneksi Pariisin MM-kisoissa 10 000 metrin juoksussa ajalla 30.12,53. Seuraavana vuonna hän oli kuudes Brysselin maastojuoksun MM-kisoissa pitkällä matkalla ja viides Ateenan olympialaisissa 10 000 metrillä. Vuonna 2005 hän voitti MM-hopeaa puolimaratonin MM-kisoissa ajalla 1.10.19.
Kiplagat voitti Fukuokan maastojuoksun MM-kisoissa 2006 MM-hopeaa pitkällä matkalla ja sijoittui viidenneksi lyhyellä matkalla. Myöhemmin samana vuonna hän voitti Alankomaiden mestaruuden 10 000 metrillä ja oli Göteborgin EM-kisoissa samalla matkalla viides. 17. syyskuuta samana vuonna hän teki uuden maailmanennätyksen 10 mailin maantiejuoksussa ajalla 50.50. Kauden lopussa hän voitti Debrecenin maantiejuoksun MM-kisoissa kultaa 20 kilometrin maantiejuoksussa ajalla 1.03.21, mikä oli uusi maailmanennätys. Seuraavana vuonna Kiplagat voitti Mombasan maastojuoksun MM-kisoissa kultaa ja voitti Udinen maantiejuoksun MM-kisoissa kultaa ajalla 1.06.25, mikä oli uusi puolimaratonin maailmanennätys. Myös 20 kilometrin väliaika 1.02.57 alitti edellisen maailmanennätyksen. Pekingin olympialaisissa 2008 Kiplagat sijoittui 10 000 metrin juoksussa kahdeksanneksi. Lokakuussa 2008 hän voitti Rio de Janeirossa puolimaratonin maailmanmestaruuden.
Henkilökohtaiset ennätykset

3 000 metrin juoksu: 8.52,82 (2000)
5 000 metrin juoksu: 14.56,43 (2003)
5 kilometrin maantiejuoksu: 15.07 (2002)
10 000 metrin juoksu: 30.12,53 (2003)
10 kilometrin maantiejuoksu: 30.32 (2002)
15 kilometrin maantiejuoksu: 46.59 (2007)
10 mailin maantiejuoksu: 50.54 (2002)
20 kilometrin maantiejuoksu: 1.02.57 (2007)
Puolimaraton: 1.06.25 (2007)
25 kilometrin maantiejuoksu: 1.23.41 (2003)
30 kilometrin maantiejuoksu: 1.40.35 (2003)
Maraton: 2.22.22 (2003)
Léonce Quentin

| Mitalit | Mitalit | Mitalit |  |
| --- | --- | --- | --- |
|  Léonce Quentin |  Léonce Quentin |  Léonce Quentin |  |
Maa:   Ranska
Miesten jousiammunta
|  Olympialaiset  |  Olympialaiset  |  Olympialaiset  |  |
|  Hopeaa | Antwerpen 1920 | liikkuva lintu, 28 m, yksilö |  |
|  Hopeaa | Antwerpen 1920 | liikkuva lintu, 33 m, joukkue |  |
|  Hopeaa | Antwerpen 1920 | liikkuva lintu, 50 m, joukkue |  |
|  Pronssia | Antwerpen 1920 | liikkuva lintu, 28 m, joukkue |  |
Léonce Gaston Quentin (16. helmikuuta 1880 Chartres – 1. joulukuuta 1957 Vincennes) oli ranskalainen jousiampuja ja nelinkertainen olympiamitalisti. Hän sai vuoden 1920 kesäolympialaisissa Antwerpenissä yksilönä yhden hopeamitalin sekä joukkueen jäsenenä yhden pronssin ja kaksi hopeaa.
Léonce Bridoux

Léonce Bridoux
Léonce Bridoux (15. tammikuuta 1852 Henin-Liétard – 20. lokakuuta 1890) oli ranskalainen roomalaiskatolinen piispa. Hän kuului Afrikan lähetyssaarnaajiin (Valkoiset Isät) ja sai pappisvihkimyksensä 24. lokakuuta 1874. Hänet nimitettiin Tanganikan apostoliseksi vikaariksi ja Utican titulaaripiispaksi 15. kesäkuuta 1888. Piispaksi vihkiminen seurasi 8. heinäkuuta. Pääkonsekraattorina toimi Charles-Martial Allemand-Lavigerie, jota avustivat Barthélemy Clément Combes ja Clovis-Nicolas-Joseph Catteau.
Bridoux kuoli 38-vuotiaana virassa.
Mikael Salmi

| Mikael Salmi> Henkilötiedot |
| --- | --- |
Koko nimi:  Mikael Salmi
Syntynyt: 23. maaliskuuta 1960 (ikä 64)
Kansalaisuus:   Suomi
Koripalloilija
Lempinimi:  Spokki
Pituus:  193 cm
Paino:  90 kg
Pelaajaura
Seurajoukkueet
1977–1983 1983–1984 1984–1994:   Playhonka  Scotch Team  Helsingin NMKY
Maajoukkueet
1981–1991:   Suomi
Ottelut (pisteet):  125 (600)
Mikael Salmi (s. 23. maaliskuuta 1960) on suomalainen aktiiviuransa lopettanut koripalloilija. Hän on toiminut myös urheiluselostajana ja koripallovalmentajana. Helsingin NMKY on jäädyttänyt Salmen pelinumeron 9.
Tapiolan Hongan kasvatti Salmi edusti Suomen pääsarjassa muun muassa Helsingin NMKY:tä, jonka paidassa hänet valittiin SM-sarjan vuoden pelaajaksi kaudella 1986–1987. Hän voitti seuran paidassa viisi Suomen mestaruutta vuosina 1979, 1985, 1987, 1989 ja 1992.
Ura > Koripalloilijana

Salmi on Tapiolan Hongan kasvatti. Hän aloitti monen muun tavoin koripallon Teuvo Tähtisen minipoikajoukkueessa opiskellessaan Sepon kansakoulussa.
Ensimmäisen miesten Suomen mestaruutensa Playhongassa vuonna 1979 voittaessaan Salmi oli vasta 19-vuotias. Kari Liimon valmentamassa ja Ervin Latimerin sekä Kalevi Sarkalahden tähdittämässä joukkueessa Salmi ei saanut vielä paljoa peliaikaa. Loppuotteluissa Playhonka voitti Turun NMKY:n voitoin 3–1.
Keväällä 1984 Scotch Teamin sponsorinimellä pelannut Honka voitti välierissä KTP:n ja eteni loppuotteluihin sarjanousija Helsingin NMKY:tä vastaan. Salmi pelasi hyvin viimeisessä loppuottelussa, mutta HNMKY voitti mestaruuden suoraan 3–0-voitoin. Salmi siirtyi seuraavaksi kaudeksi HNMKY:n joukkueeseen, jossa hän pelasi pääsarjauransa loppuun, kauteen 1993–1994, asti. Namika-aikanaan Salmi voitti mm. neljä Suomen mestaruutta. Helsingin NMKY on jäädyttänyt Salmen pelinumeron 9.
Kevään 1992 loppuottelut olivat poikkeukselliset, sillä mestaruuteen tarvittiin tuolloin neljä otteluvoittoa. HNMKY kohtasi tuolloin Henrik Dettmannin valmentamana Eero Saarisen valmentaman Pantterit. HNMKY oli kolmannessa loppuottelussa puoliajalla tappiolla pistein 36–55 ilman Pekka Lähdetniemeä mutta onnistui voittamaan ottelun pisteellä. Ikärakenteeltaan nuori HNMKY oli hävinnyt Panttereille järjestään mm. runkosarjassa ja Suomen cupissa. HNMKY voitti ottelusarjan 4–2. Salmi toimi kyseisellä kaudella HNMKY:n valmentajana ja sai leikata sukan.
Lopettaessaan kilpauransa kauden 1993–1994 jälkeen Salmi oli suhteellisen terveessä kunnossa. Hän oli kuitenkin keskustellut Larry Poundsin kanssa, ja miehet olivat todenneet, että "on parempi lopettaa liian aikaisin kuin liian myöhään". Salmen päätökseen vaikutti myös hänen juuri syntynyt esikoistyttärensä.
Ura > Pelityyli

Salmi muistetaan hyvästä puolustamisestaan, jalkatyöstään ja pallonriistoistaan. Kauden 1984–1985 mestaruuden ratkaisseessa loppuottelussa Kotkassa Salmi piti huolta pallosta yhden pisteen johtoasemassa viimeisten sekuntien ajan.
Ura > Yksityiselämä, selostajana ja valmentajana

Salmi toimi 1990-luvulla PTV:n NBA-lähetyksissä aluksi kommentaattorina ja myöhemmin selostajana. Myöhemmin hän selosti Nelosella, MTV:llä ja Urheilukanavalla.
Nykyisin Salmi asuu Turussa ja työskentelee opettajana Laitilassa. Hän on toiminut koripallovalmentajana Tapiolan Hongan miesten kakkosdivisioonajoukkueessa ja ajoittain vuodesta 2011 Turun NMKY:ssä.
Salmen lempinimi Spokki juontuu hänen yhdennäköisyydestään Spock-nimistä hahmoa Star Trek -televisiosarjassa esittäneestä Leonard Nimoysta. Ensimmäisen kerran lempinimeä käytettiin Tapiolan yhteiskoulun venäjäntunnilla 1970-luvun puolivälissä.
Saavutukset > Henkilökohtaiset saavutukset

SM-sarjan vuoden pelaaja 1987
SM-sarjan tarkin kolmen pisteen heittojen heittäjä kaudella 1989–1990
Saavutukset > Joukkuesaavutukset

Suomen mestaruus 1979, 1985, 1987, 1989 ja 1992
SM-hopeaa 1978, 1984 ja 1988
SM-pronssia 1986 ja 1990
Suomen cupin hopeaa 1977, 1983 ja 1987
Lornjetti

Lornjetti 1800-luvulta.
Portugalilainen kreivitär Sabugosa lornjetin kanssa.
Lornjetti (ransk. lorgnette) on sangattomat silmälasit, jota pidellään kädellä silmien edessä sen sivussa olevan varren avulla. Esineen nimi tulee tuijottamista tarkoittavasta ranskan kielen sanasta lorgner.
Lornjetti oli 1700–1800-luvuilla suosittu asuste erityisesti yläluokkaisten naisten parissa. 1600-luvulle saakka optisia apuvälineitä käyttivät lähinnä miehet, mutta lornjetit toivat silmälasit myös naisten ulottuville.
Alun perin lornjetiksi kutsuttiin kiikarimaista välinettä, jota käytettiin varsinkin teatterissa tai oopperassa teatterikiikarin tapaan. Sen käyttö yhdistettiin 1700-luvulla hienostuneeseen seurapiirielämään, tosin sitä myös paheksuttiin ”skandaalimaisena”. Naisille valmistettiin myös yksilinssisiä lornjetteja, joihin kiinnitetyn peilin avulla saattoi nähdä taakseen tai sivulleen kääntämättä päätään, sekä viuhkoiksi naamioituja lornjetteja, joita väitettiin Ranskan kuningattaren Maria Antoinetten keksinnöksi.
Englantilainen George Adams keksi vuonna 1785 varsinaisen, enemmän silmälaseja muistuttavan lornjetin, jonka lasit voi taittaa kotelomaisen varren sisään silloin kun välinettä ei käytetä. Tämä teki lornjetista aiempaa käytännöllisemmän ja paremmin arkiseen käyttöön soveltuvan mutta myös muodikkaamman. Sen saattoi ripustaa kaulaansa tai käyttää sitä rintaneulana. Myöhemmin taitettaviin lornjetteihin lisättiin jousi, jonka avulla lasit saa ponnahtamaan esiin. Myös miehet käyttivät lornjettia. Esimerkiksi Venäjän keisari Aleksanteri I kantoi sitä aina mukanaan. Suosituimmillaan lornjetit olivat 1800-luvun lopulla, jolloin keskiluokkaiset naiset käyttivät niitä yleisesti. 1900-luvulle tultaessa lornjetti alettiin yhdistää snobismiin ja yläluokan tärkeilyyn, ja sen suosio laski.
Aiheesta muualla

Kuvia tai muita tiedostoja aiheesta Lornjetti Wikimedia Commonsissa
Lorne Greene

| Lorne Greene |
| --- | --- |
 Lorne Greene vuonna 1942
Henkilötiedot
Koko nimi:  Lyon Himan Green
Syntynyt: 12. helmikuuta 1915 Ottawa, Ontario, Kanada
Kuollut: 11. syyskuuta 1987 (72 vuotta) Santa Monica, Kalifornia, Yhdysvallat
Ammatti:  näyttelijä
Puoliso:  Rita Hands  (vih. 1938; ero 1960) Nancy Deale  (vih. 1961–87)
Lapset:  3
Näyttelijä
Aktiivisena:  1953–1987
Merkittävät roolit:  “Ben Cartwright” Bonanza “Komentaja Adama” Taisteluplaneetta Galactica
Aiheesta muualla
IMDb 
Elonet
Lorne Greene (oikealta nimeltään Lyon Himan Green) O.C., LL.D. (12. helmikuuta 1915 Ottawa, Ontario – 11. syyskuuta 1987 Santa Monica, Kalifornia) oli kanadalainen näyttelijä. Hän näytteli perheen isää Ben Cartwrightia 1960-luvun lännensarjassa Bonanza.
Greene aloitti uransa Kanadan televisiossa.  Matalan ja arvovaltaisen äänensä ansiosta hän menestyi uutistenlukijana ja sai lempinimen ”Kanadan ääni”. Kun Greene kertoi uutisissa toisen maailmansodan kauheuksista, katsojat alkoivat nimittää häntä ”tuhon ääneksi”.
Muutettuaan 1950-luvulla Yhdysvaltoihin Greene aloitti uran elokuvanäyttelijänä Hollywoodissa. Elokuvien lisäksi hän esiintyi myös radiossa ja televisiossa. Suuren yleisön tietoisuuteen hän tuli jo ensimmäisellä roolillaan television lännensarjassa Bonanza, jossa hän näytteli Ben Cartwrightia. Toinen erityisen tunnettu rooli hänellä oli tieteissarjassa Taisteluplaneetta Galactica, jossa hän esitti komentaja Adamaa.
Greenellä on kolme lasta joista kaksi ensimmäisesta avioliitosta.
Aktiivisen näyttelijänuransa päätyttyä Greene teki luonto-ohjelmia eri puolilla maailmaa – myös Suomessa. Ne olivat ehkä viihteellisempiä kuin muut luonto-ohjelmat, mutta katsojia niillä riitti.
Lorne Greene menehtyi 72-vuotiaana sydänleikkausta seuranneeseen keuhkokuumeeseen.
Kanadan posti julkaisi Greenen kunniaksi postimerkin vuonna 2006.
Aiheesta muualla

Lorne Greene Internet Movie Databasessa. (englanniksi)
Lång

Wikisanakirjassa on tähän liittyvä sananselitys: .
Lång on pitkää tarkoittava ruotsin kielen sana, joka esiintyy myös sukunimenä.
Tunnettuja Lång-nimisiä henkilöitä:
Fredrik Lång (s. 1947), suomenruotsalainen kirjailija
Karl-Bertil Lång (1920–1944), suomalainen jääkiekkoilija
Karl-Erik Lång (1918–1942), suomalainen jääkiekkoilija
Karl-Henrik Lång (1922–2002), suomalainen jääkiekkoilija
K. J. Lång (Karl Johan Lång) (1934–1998), suomalainen lakimies, oikeusministeri ja vankeinhoitolaitoksen ylijohtaja
Lauri Lång (Karl Lauri Henrik Lång) (1892–1980), suomalainen juoksija, Karl-Bertil, Karl-Erik ja Karl-Henrik Långin isä
Liina Lång, suomalaisen taiteilijan Miina Äkkijyrkän (s. 1949) käyttämä taiteilijanimi
Marita Lång (s. 1967), suomalainen korkeushyppääjä
Markus Lång (s. 1968), suomalainen musiikkitieteilijä ja suomentaja
Matti Lång (1913–1943), suomalainen kommunisti ja desantti
Minea Lång (s. 1995), suomalainen näyttelijä
Risto Lång (s. 1968), suomalainen tanssitaiteilija
Samuel Lång (k. 1704), ruotsalainen Kajaanin linnan päällikkö
Sunniva Drake-Lång (s. 1955), suomalainen kirjailija ja kirjastonhoitaja
Toivo Lång (1903–1970), suomalainen poliitikko, SKDL:n kansanedustaja
Victor Lång (1872–1936), suomalainen liikemies, tilanomistaja, raviurheiluvaikuttaja ja taloustirehtööri
Ville Lång (s. 1985), suomalainen sulkapalloilija
Entisenä nimenä:
Markus Drake (s. 1976), alk. Lång, suomenruotsalainen kansalaisaktivisti
Paavo Lonkila (1923–2017), alk. Lång, suomalainen maastohiihtäjä
Kuvitteellisia henkilöitä

Monika Lång, henkilöhahmo tv-sarjassa Kotikatu
Lääninvankila

Lääninvankila oli aiemmin Suomessa käytössä olleen vankeinhoidon laitosten tehtävienjaon mukainen vankila.
Lääninvankilat 1930-luvun Suomessa

Suomen vankilat oli jaettu keskusvankiloihin, lääninvankiloihin, varavankiloihin ja vankimielisairaaloihin.
Lääninvankilassa pidettiin 1930-luvulla:
henkilöitä, jotka kärsivät vankeusrangaistusta, joka oli tuomittu joko ehdottomana tai muuntorangaistuksena
henkilöitä, jotka oli tuomittu yleiseen työhön
henkilöitä, jotka rikoksen, irtolaisuuden tai kerjäämisen takia olivat tutkittavina
henkilöitä, jotka muusta syystä olivat vangittuina.
Lääninvankilan johtokuntaan kuuluivat johtaja, pastori ja lääkäri, joiden lisäksi johtaja saattoi kutsua jäseneksi apulaisjohtajan, talouspäällikön, opettajan, työliikkeenjohtajan tai työnjohtajan.
Loppuunkäsitelty

| Loppuunkäsitelty |
| --- | --- |

Kirjailija:  Anna-Leena Härkönen
Kieli:  suomi
Kustantaja:  Otava
Julkaistu:  2005
Sivumäärä:  221
Löydä lisää kirjojaKirjallisuuden teemasivulta
Loppuunkäsitelty on kirjailija Anna-Leena Härkösen vuonna 2005 kirjoittama kirja. Kirja käsittelee Härkösen siskon tekemää itsemurhaa.
Kirjan aihe

Anna-Leena Härkönen kirjoittaa romaanissaan Loppuunkäsitelty pikkusiskonsa Kirsti Härkösen keskivaikeasta masennuksesta, itsemurhasta ja sen omaisille tuottamasta surusta. Romaani on syntynyt Härkösen oman surupäiväkirjan pohjalta. Härkönen kirjoittaa kirjassaan paljaasti, suorasukaisen raportin tavoin ajasta läheisen ihmisen kuoleman jälkeen. Hän käsittelee kirjassaan tunnetiloja aikana, jolloin pitäisi pysyä vahvana, valmistella hautajaisia, tyhjentää vainajan asunto ja ennen kaikkea jatkaa omaa elämäänsä. Härkönen tuokin teoksessaan esille omat kipeät tunteensa sekä yhteiskunnan mielenterveyshoidon säästöt, jotka kohdistuvat eniten apua tarvitseviin.
Härkönen kirjoitti teoksen läheisen ihmisen mielenterveysongelmista, sekä niiden vaikutuksista omaisiin. Kirjassaan Härkönen kertoo, kuinka hänen sisarensa oli yrittänyt päästä hoitoon suljetulle osastolle jo ensimmäisen itsemurhayrityksensä jälkeen, muttei ollut saanut lähetettä, koska lääkärien mielestä hän ei ollut ”tarpeeksi huonokuntoinen” – olihan hän ”kävellyt sisään omin jaloin” ja ”vaikuttanut tolkulliselta”. Ei hoitoa, vaikka potilas oli itse sanonut, että hän oli itsetuhoinen. Härkönen suhtautuu kirjassaan vakavaan asiaan myös humoristiselta pohjalta: ”Ennen mielisairaaloihin jouduttiin, nykyään sinne päästään”. Härkösen kritiikki mielenterveyspalveluiden leikkauksia kohtaan onkin kirjan pieni, mutta tärkeä ja ajankohtainen sivujuoni.